లక్నో: ఎన్డీయే రాష్ట్రపతి అభ్యర్థి రామ్నాథ్ కోవింద్ జోరు పెంచారు. జూలై 17న జరుగనున్న రాష్ట్రపతి ఎన్నికల్లో తన గెలుపును సుగమం చేసుకునేందుకు అన్ని పార్టీలు, నేతల ఆశీస్సులు తీసుకుంటానని చెప్పిన కోవింద్ ఆదివారం నుంచి దేశవ్యాప్త పర్యటనకు శ్రీకారం చుడుతున్నారు. ఎన్నికైన ప్రజాప్రతినిధులను కలిసి వారి మద్దతును ఆయన కోరనున్నారు. రాష్ట్ర జనాభా ప్రాతిపదికనే ఓట్ల శాతం  ఉంటుంది. దీంతో దేశంలోనే అతి పెద్ద రాష్ట్రమైన ఉత్తరప్రదేశ్ నుంచే కోవింద్ తన పర్యటనను చేపట్టనున్నారు. ఆదివారంనాడు ఆయన లక్నోలో వివిధ పార్టీల ప్రజాప్రతినిధులను కలుసుకుని వారి మద్దతును కోరుతారు. అలాగే బీజేపీ ఎంపీలు, ఎమ్మెల్యేలు, భాగస్వామ్య పక్షాల నేతలతో కలిసి విందులో పాల్గొంటారు. కోవింద్ ఉత్తరప్రదేశ్కు చెందిన నేత కావడంతో  ముఖ్యమంత్రి యోగి ఆదిత్యనాథ్ సైతం ఈ ఎన్నికను ప్రతిష్ఠాత్మకంగా తీసుకున్నారు. యూపీలో రోజంతా ఉండే కోవింద్ ఆ మరుసటి రోజు ఉత్తరాఖండ్ బయలుదేరి వెళ్తారు. మీరాకుమార్ సైతం...కాగా, రాష్ట్రపతి అభ్యర్థిగా విపక్షాలు నిలబెట్టిన మీరాకుమార్ సైతం లక్నోలో పర్యటించనున్నట్టు కాంగ్రెస్ పార్టీ వర్గాలు తెలిపాయి. ఆమె వెంట ఏఐసీసీ ప్రధాన కార్యదర్శి గులాం నబీ అజాద్ కూడా పర్యటిస్తారు. పార్టీలకు అతీతంగా ప్రజాప్రతినిధులందరినీ మీరాకుమార్ కలుసుకుని తనకు మద్దతు ఇవ్వాలని కోరనున్నట్టు పార్టీ వర్గాలు చెప్పాయి.
lakno: endeeye rashtrapati abhyarthi ramnath kovind joru penchaaru. juulai 17na jaruganunna rashtrapati ennikallo tana gelupunu sugamam chesukunenduku anni paarteelu, nethala aasheessulu teesukuntaanani cheppina kovind aadivaaram nunchi deshavyaapta paryatanaku srikaram chudutunnaru. ennikaina prajaapratinidhulanu kalisi vaari maddatunu aayana koranunnaru. rashtra janabha praatipadikane otla saatam  untundi. deentho desamlone athi pedda rashtramaina uttarapradesh nunche kovind tana paryatananu chepattanunnaru. aadivaaramnaadu aayana laknolo vividha paarteela prajaapratinidhulanu kalusukuni vaari maddatunu korutaru. alaage bgfa empeelu, emmelyelu, bhagaswamya pakshaala nethalatho kalisi vindulo palgontaru. kovind uttarapradesku chendina netha kaavadamtho  mukhyamantri yogi aadityanath saitam ee ennikanu pratishtaatmakamgaa teesukunnaru. upilo rojanta unde kovind aa marusati roju uttarakhand bayaluderi veltaaru. meerakumar saitam...kaga, rashtrapati abhyardhigaa vipakshaalu nilabettina meerakumar saitam laknolo paryatinchanunnattu congress party vargaalu telipai. aame venta aicc pradhaana kaaryadarsi gulam nabi azad kuudaa paryatistaaru. paarteelaku ateetamgaa prajaapratinidhulandari meerakumar kalusukuni tanaku maddatu ivvaalani koranunnattu party vargaalu cheppai.